
KRETINGOS RAJONO SAVIVALDYBĖS

NEVYRIAUSYBINIŲ ORGANIZACIJŲ TARYBOS SUSIRINKIMO
PROTOKOLAS

2026 m. birželio 19 d. Nr. D8-
Kretinga

Posėdis įvyko 2026-06-19. 
Posėdžio pirmininkė – Aida Mikutienė.
Posėdžio sekretorė – Strateginio planavimo ir investicijų skyriaus specialistė Izabelė Vičiulytė.
Posėdyje dalyvavo: Vaida Jakumienė, Lukrecija Lengvinė, Inga Biliūnaitė-Rušinskė, Kęstutis Trakšelys, Dalia Bieliauskienė.
Posėdyje nedalyvavo: Margarita Lizdenytė, Jūratė Mačernienė, Rita Visminienė, Sigutė Bendikienė.
Iš viso posėdyje dalyvavo 6 balsavimo teisę turintys NVO Tarybos nariai.

DARBOTVARKĖ:
[bookmark: __DdeLink__903_4141354462]Dėl bendruomeninių ir nevyriausybinių organizacijų atstovų delegavimo į Savivaldybės administracijos projektų atrankos ir vertinimo komisiją.

SVARSTYTA. Bendruomeninių ir nevyriausybinių organizacijų atstovų delegavimas į Savivaldybės administracijos projektų atrankos ir vertinimo komisiją.

Posėdžio pirmininkė Aida Mikutienė informavo, kad gautas Kretingos rajono savivaldybės administracijos direktorės 2026 m. birželio 8 d. raštas Nr. D3-4649 „Dėl bendruomeninių ir nevyriausybinių organizacijų atstovų delegavimo“, kuriuo prašoma į Savivaldybės administracijos projektų atrankos ir vertinimo komisiją deleguoti 2 bendruomeninių organizacijų atstovus ir 2 nevyriausybinių organizacijų atstovus. Izabelė Vičiulytė informavo, kad elektroniniu paštu gauti siūlymai į komisiją deleguoti šiuos nevyriausybinių organizacijų atstovus:
1. Simoną Mikelkevičienę, klubo „Diabeto IQ“ vadovę;
2. Audronę Aužbikevičiūtę, Kretingos moterų informacijos ir mokymo centro valdybos pirmininkę.
Inga Biliūnaitė-Rušinskė pasiūlė į komisiją deleguoti Kęstutį Trakšelį, “Rotary” klubo atstovą.
Izabelė Vičiulytė informavo, kad elektroniniu paštu buvo gauti siūlymai į komisiją deleguoti šiuos bendruomeninių organizacijų atstovus:
1. Jūratę Mačernienę, Kūlupėnų bendruomenės centro “Kūlupėnai” vadovę;
2. Ievą Latakienę, bendruomenės “Trys tvenkiniai” vadovę.
Vaida Jakumienė pasiūlė į komisiją deleguoti Aidą Mikutienę, NVO Tarybos pirmininkę, Laukžemės kaimo bendruomenės vadovę.
Vyko diskusija. Komisijos nariai balsavo už pasiūlytas kandidatūras. 

NUTARTA (vienbalsiai). Deleguoti į Savivaldybės administracijos projektų atrankos ir vertinimo komisiją:
1. Nevyriausybinių organizacijų atstovus:
1.1. Simoną Mikelkevičienę, klubo “Diabeto IQ” vadovę;
1.2. Kęstutį Trakšelį, “Rotary” klubo atstovą.
2. Bendruomeninių organizacijų atstovus:
2.1. Jūratę Mačernienę, Kūlupėnų bendruomenės centro “Kūlupėnai” vadovę;
2.2. Aidą Mikutienę, Laukžemės kaimo bendruomenės vadovę.

 
Posėdžio pirmininkė					Aida Mikutienė

Sekretorė						Izabelė Vičiulytė

